**Alex Grant** (s. 20. tammikuuta 1989 Antigonish, Nova Scotia, Kanada) on kanadalainen jääkiekkopuolustaja, joka pelaa KHL-joukkue Barys Astanassa. Hän on pelannut urallaan aiemmin myös yhteensä seitsemän NHL-ottelua Anaheim Ducksissa ja Arizona Coyotesissa.

Ura
---

### Seuraura

Grant pelasi kauden 2004–2005 kotikaupungissaan MJAHL-junioriliigan Antigonish Bulldogsissa. Hän oli joukkueen eniten maaleja tehnyt puolustaja seitsemällä osumallaan. Saint John Sea Dogs varasi Grantin koko QMJHL:n varaustilaisuuden ensimmäisenä pelaajana kesällä 2005. Hän siirtyi joukkueeseen kaudeksi 2005–2006, jolloin Grant teki runkosarjassa 13 tehopistettä. Kaudella 2006–2007 hän oli tehoilla 12+20=32 Sea Dogsin tehokkain puolustaja ja neljänneksi paras pistemies.

Pittsburgh Penguins varasi Grantin neljännellä kierroksella 118. pelaajana NHL:n varaustilaisuudessa 2007. Kaudella 2007–2008 hän nousi Saint John Sea Dogsin QMJHL-joukkueen kapteeniksi. Grant oli tehoilla 13+35=48 joukkueen tehokkain puolustaja ja hän jakoi liigan puolustajien pistepörssin seitsemännen sijan Val-d'Or Foreursin Samuel Richardin kanssa. Lokakuussa 2008 Grant teki kolmivuotisen tulokassopimuksen Penguinsin kanssa. Hän pelasi kauden 2008–2009 kuitenkin vielä QMJHL:ssä. Kesken kauden, tammikuussa 2009 Sea Dogs kauppasi Grantin ja kesän 2010 viidennen kierroksen varausvuoron Shawinigan Cataractesiin vaihdossa hyökkääjä Danick Gauthieriin sekä kesän 2010 ensimmäisen ja kesän 2009 toisen kierroksen varausvuoroihin. Grant eteni joukkueen kanssa aina President’s Cup -finaaleihin saakka, mutta mestaruuden vei kuitenkin Drummondville Voltigeurs otteluvoitoin 4–3.

Syksyn 2009 harjoitusleirin päätteeksi Penguins lähetti Grantin farmijoukkueeseensa Wilkes-Barre/Scranton Penguinsiin, AHL:ään, mutta pian tämän jälkeen lokakuussa hänet lähetettiin edelleen ECHL-joukkue Wheeling Nailersiin. Grant pelasi siellä suurimman osan kaudesta 2009–2010 tehden 40 runkosarjaottelussa tehot 7+20=27. Hänellä oli yli puolet kaudesta pelanneista joukkueen paras teholukema (+4) Kevin Schmidtin kanssa. AHL:ssä Grant pelasi kauden aikana 14 runkosarja- ja kaksi playoff-ottelua tehopistein 3+2=5. Lokakuussa 2010 hän loukkasi ranteensa ja sivussa suurimman osan kaudesta 2010–2011. Grant pelasi kevätkaudella runkosarjassa neljä AHL- ja 14 ECHL-ottelua. Kaudella 2011–2012 hän oli Wilkes-Barre/Scranton Penguinsin AHL-joukkueen tehokkain puolustaja tehoilla 10+27=37. Elokuussa 2012 Grant teki Pittsburgh Penguinsin kanssa vuoden mittaisen, kaksisuuntaisen ja 525 000 dollarin arvoisen jatkosopimuksen.

Kauden 2012–2013 Grant pelasi tammikuussa 2013 päättyneen NHL:n työsulunkin vuoksi kokonaan Wilkes-Barre/Scranton Penguinsin AHL-joukkueessa. NHL-kauden alettua, tammikuussa 2013 Pittsburgh Penguins asetti hänet siirtolistalle, mutta mikään toinen seura ei kuitenkaan napannut Grantia vuorokauden kuluessa. Kesäkuussa 2013 Penguins kauppasi hänen pelaajaoikeutensa Anaheim Ducksiin vaihdossa hyökkääjä Harry Zolnierczykiin.

Heinäkuussa Grant teki Ducksin kanssa vuoden mittaisen ja kaksisuuntaisen sopimuksen. Hän pelasi alkukauden 2013–2014 suurimmaksi osaksi AHL-joukkue Norfolk Admiralsissa, jonka tehokkain puolustaja Grant oli tehoilla 7+20=27. Hän debytoi kauden aikana myös Ducksin NHL-joukkueessa, jossa hän pelasi kaksi runkosarjaottelua. Grant teki NHL-debyyttinsä 30. marraskuuta 2013 vieraissa San Jose Sharksia vastaan. Hän sai ottelussa jääaikaa 10.10 minuuttia. Grant teki myös NHL-uransa avausmaalin ja hän keräsi yhden kahden minuutin jäähyn koukkaamisesta. Grant onnistui maalinteossa myös seuraavassa NHL-ottelussaan 11. joulukuuta 2013 Minnesota Wildia vastaan. Hänestä tuli NHL:n historian viides kahdessa ensimmäisessä ottelussaan maalinteossa onnistunut puolustaja. Maaliskuussa 2014 Ducks kauppasi Grantin Ottawa Senatorsiin vaihdossa André Peterssoniin. Hän pelasi loppukauden AHL-joukkue Binghamton Senatorsissa. Heinäkuussa 2014 Grant teki Ottawan kanssa vuoden mittaisen ja kaksisuuntaisen jatkosopimuksen.

Kauden 2014–2015 Grant pelasi kokonaan Binghamton Senatorsin AHL-joukkueessa. Heinäkuussa 2015 hän teki vapaana agenttina vuoden mittaisen ja kaksisuuntaisen sopimuksen Arizona Coyotesin kanssa. Grant pelasi kauden 2015–2016 suurimmaksi osaksi farmijoukkue Springfield Falconsissa, jonka tehokkain puolustaja hän oli tehoilla 11+31=42, joilla Grant jakoi koko AHL:n puolustajien pistepörssin kahdeksannen sijan St. John’s IceCapsin Morgan Ellisin, Texas Starsin Esa Lindellin ja Charlotte Checkersin Trevor Carrickin kanssa. Hän pelasi kauden aikana myös viisi NHL-ottelua Coyotesissa jääden ilman tehopisteitä.

Elokuussa 2016 Grant teki vapaana agenttina vuoden mittaisen, kaksisuuntaisen ja 600 000 dollarin arvoisen sopimuksen Boston Bruinsin kanssa. Hän pelasi kauden 2016–2017 kokonaan farmijoukkue Providence Bruinsissa. Grant oli tehoilla 17+32=49 joukkueen tehokkain puolustaja sekä jakoi sisäisen pistepörssin toisen sijan Jake DeBruskin ja Wayne Simpsonin kanssa edellään Jordan Szwarz. Grant sijoittui koko AHL:n puolustajien pistepörssissä viidenneksi. Heinäkuussa 2017 hän teki vapaana agenttina vuoden mittaisen, kaksisuuntaisen ja 700 000 dollarin arvoisen sopimuksen Minnesota Wildin kanssa. Grant pelasi myös kauden 2017–2018 kokonaan farmissa, Iowa Wildin AHL-joukkueessa. Hän oli joukkueen tehokkain puolustaja tehoilla 13+23=36.

Grant siirtyi kaudeksi 2018–2019 vuoden mittaisella sopimuksella KHL-joukkue Jokereihin. Hän oli tehoilla 13+23=36 joukkueen eniten maaleja tehnyt puolustaja sekä tehokkain puolustaja Sami Lepistön kanssa. He jakoivat koko KHL:n puolustajien pistepörssin kolmannen sijan edellään vain Barys Astanan Darren Dietz ja Dinamo Riian Mathew Maione. 11. helmikuuta 2019 Grantista tuli ensimmäinen yhdellä kaudella vähintään 13 maalia Jokereissa 2000-luvulla tehnyt puolustaja. Hän pelasi kauden aikana myös KHL:n tähdistöottelussa. Joulukuussa 2018 Grant teki 1+1-vuotisen jatkosopimuksen Jokereiden kanssa. Toukokuussa 2019 Grantin sopimusta jatkettiin vuodella kevääseen 2021 saakka.

Kaudella 2019–2020, tammikuussa 2020 Grant joutui yli puoleksitoista kuukaudeksi sivuun aivotärähdyksen vuoksi, kun Vitjaz Podolskin Jevgeni Artjuhin taklasi häntä päähän. Artjuhin sai tilanteesta ottelurangaistuksen ja hänet asetettiin neljän ottelun mittaiseen pelikieltoon. Kaudella 2020–2021 Grant oli tehoilla 6+15=21 Jokereiden tehokkain puolustaja. Maaliskuussa 2021 hän teki seuran kanssa kaksivuotisen jatkosopimuksen.

### Maajoukkueura

Grant pelasi alle 18-vuotiaiden MM-kilpailuissa vuonna 2007. Hän pelasi myös alle 18-vuotiaiden Ivan Hlinkan muistoturnauksessa vuonna 2006, jolloin Grant voitti kultaa. Hän edusti myös Canada Atlanticin joukkuetta World U-17 Hockey Challengessa vuosina 2005 ja 2006, joista ensimmäinen turnaus päättyi pronssiin.

Grant edusti myös Kanadan miesten maajoukkuetta Spengler Cupissa vuonna 2019, jolloin joukkueen turnaus päättyi voittoon.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2004–2005 | Antigonish Bulldogs | MJAHL | 50 | 7 | 9 | 16 | 36 | 3 | 1 | 1 | 2 | 2 |
| 2005–2006 | Saint John Sea Dogs | QMJHL | 47 | 4 | 9 | 13 | 58 | – | – | – | – | – |
| 2006–2007 | Saint John Sea Dogs | QMJHL | 68 | 12 | 20 | 32 | 108 | – | – | – | – | – | U18 | 6 | 0 | 0 | 0 | 0 |
| 2007–2008 | Saint John Sea Dogs | QMJHL | 70 | 15 | 33 | 48 | 96 | 14 | 3 | 11 | 14 | 12 |
| 2008–2009 | Saint John Sea Dogs | QMJHL | 37 | 9 | 22 | 31 | 51 | – | – | – | – | – |
|  | Shawinigan Cataractes | QMJHL | 23 | 4 | 15 | 19 | 11 | 21 | 4 | 5 | 9 | 18 |
| 2009–2010 | Wilkes-Barre/Scranton Penguins | AHL | 14 | 3 | 2 | 5 | 28 | 2 | 0 | 0 | 0 | 0 |
|  | Wheeling Nailers | ECHL | 40 | 7 | 20 | 27 | 36 | – | – | – | – | – |
| 2010–2011 | Wilkes-Barre/Scranton Penguins | AHL | 4 | 0 | 0 | 0 | 0 | – | – | – | – | – |
|  | Wheeling Nailers | ECHL | 14 | 3 | 2 | 5 | 6 | 17 | 2 | 0 | 2 | 13 |
| 2011–2012 | Wilkes-Barre/Scranton Penguins | AHL | 61 | 10 | 27 | 37 | 73 | 12 | 2 | 5 | 7 | 13 |
| 2012–2013 | Wilkes-Barre/Scranton Penguins | AHL | 46 | 4 | 16 | 20 | 73 | 13 | 2 | 2 | 4 | 27 |
| 2013–2014 | Anaheim Ducks | NHL | 2 | 2 | 0 | 2 | 2 | – | – | – | – | – |
|  | Norfolk Admirals | AHL | 52 | 7 | 20 | 27 | 46 | – | – | – | – | – |
|  | Binghamton Senators | AHL | 19 | 2 | 8 | 10 | 6 | 4 | 0 | 0 | 0 | 10 |
| 2014–2015 | Binghamton Senators | AHL | 58 | 6 | 27 | 33 | 57 | – | – | – | – | – |
| 2015–2016 | Arizona Coyotes | NHL | 5 | 0 | 0 | 0 | 7 | – | – | – | – | – |
|  | Springfield Falcons | AHL | 69 | 11 | 31 | 42 | 57 | – | – | – | – | – |
| 2016–2017 | Providence Bruins | AHL | 70 | 17 | 32 | 49 | 36 | 17 | 2 | 6 | 8 | 12 |
| 2017–2018 | Iowa Wild | AHL | 73 | 13 | 23 | 36 | 79 | – | – | – | – | – |
| 2018–2019 | Jokerit | KHL | 57 | 13 | 23 | 36 | 52 | 5 | 0 | 0 | 0 | 4 |
| 2019–2020 | Jokerit | KHL | 43 | 5 | 14 | 19 | 14 | 4 | 0 | 1 | 1 | 2 |
| 2020–2021 | Jokerit | KHL | 50 | 6 | 15 | 21 | 28 | 3 | 0 | 0 | 0 | 24 |
| 2021–2022 | Jokerit | KHL | 27 | 5 | 7 | 12 | 17 | – | – | – | – | – |
| 2 kautta | yhteensä | NHL | 7 | 2 | 0 | 2 | 9 | – | – | – | – | – |
| 4 kautta | yhteensä | KHL | 177 | 28 | 59 | 87 | 111 | 12 | 0 | 1 | 1 | 30 |
| 9 kautta | yhteensä | AHL | 466 | 73 | 186 | 259 | 455 | 48 | 6 | 13 | 19 | 62 |

Lähteet
-------

* Alex Grant The Internet Hockey Databasessa (englanniksi)
* Alex Grant Eurohockey-sivustolla (englanniksi)
* Alex Grant Legends of Hockey -sivustolla (englanniksi)
* Alex Grant *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Alex Grant *Elite Prospects*. Everysport Media Group AB.  (englanniksi)
2. ↑  Elite Prospects - Antigonish Bulldogs *eliteprospects.com*. Everysport Media Group AB. Viitattu 24.5.2020. (englanniksi)
3. 1 2 3  Alex Grant The Internet Hockey Databasessa (englanniksi)
4. ↑  Elite Prospects - Saint John Sea Dogs *eliteprospects.com*. Everysport Media Group AB. Viitattu 24.5.2020. (englanniksi)
5. ↑  Elite Prospects - QMJHL Stats 2007-2008 *eliteprospects.com*. Everysport Media Group AB. Viitattu 24.5.2020. (englanniksi)
6. ↑  Pittsburgh Penguins Sign Defenseman Alex Grant to a Three Year Entry-Level Contract *nhl.com/penguins*.  27.10.2008. Pittsburgh Penguins. Viitattu 15.6.2018. (englanniksi)
7. ↑  Sea Dogs Trade Alex Grant To Shawinigan Cataractes *oursportscentral.com*.  5.1.2009. SAINT JOHN, NB:  OurSports Central. Viitattu 24.5.2020. (englanniksi)
8. ↑  Elite Prospects - Wheeling Nailers *eliteprospects.com*. Everysport Media Group AB. Viitattu 24.5.2020. (englanniksi)
9. 1 2  Alex Grant - The Hockey News *forecaster.thehockeynews.com*. XML Team Solutions Inc. Viitattu 15.6.2018. (englanniksi)
10. ↑  Alex Grant Legends of Hockey -sivustolla (englanniksi)
11. ↑  Elite Prospects - Wilkes-Barre/Scranton Penguins *eliteprospects.com*. Everysport Media Group AB. Viitattu 24.5.2020. (englanniksi)
12. ↑  Penguins Re-Sign Forward Eric Tangradi and Defensemen Brian Strait, Robert Bortuzzo and Alex Grant *nhl.com/penguins*.  30.8.2012. Pittsburgh Penguins. Viitattu 15.6.2018. (englanniksi)
13. ↑  Ducks Acquire Defenseman Grant From Pittsburgh In Exchange For Left Wing Zolnierczyk *nhl.com/ducks*.  24.6.2013. Anaheim Ducks. Viitattu 15.6.2018. (englanniksi)
14. ↑  Ducks Sign Defenseman Grant to One-Year Contract *nhl.com/ducks*.  10.7.2013. Anaheim Ducks. Viitattu 15.6.2018. (englanniksi)
15. ↑  Elite Prospects - Norfolk Admirals *eliteprospects.com*. Everysport Media Group AB. Viitattu 24.5.2020. (englanniksi)
16. ↑  Anaheim Ducks - San Jose Sharks - November 30th, 2013 *NHL.com*.  30.11.2013. National Hockey League. Viitattu 15.6.2018. (englanniksi)
17. ↑  Minnesota Wild - Anaheim Ducks - December 12th, 2013 *NHL.com*.  30.11.2013. National Hockey League. Viitattu 15.6.2018. (englanniksi)
18. ↑  Pirinen, Harri: NHL-sensaation uskomaton tarina: pikahälytyksellä ylös – teki heti NHL-historiaa! *suomikiekko.com*.  2.2.2018. Nordic Sport Media. Viitattu 15.6.2018.
19. ↑  News Release: Senators acquire defenceman Alex Grant from Anaheim in exchange for Andre Petersson *nhl.com/senators*.  5.3.2014. OTTAWA:  Ottawa Senators. Viitattu 15.6.2018. (englanniksi)
20. ↑  News Release: Senators re-sign defenceman Alex Grant to a one-year, two-way contract *nhl.com/senators*.  4.7.2014. OTTAWA:  Ottawa Senators. Viitattu 15.6.2018. (englanniksi)
21. ↑  Coyotes Sign Grant to One-Year, Two-Way Contract *nhl.com/coyotes*.  2.7.2015. GLENDALE, ARIZONA:  Arizona Coyotes. Viitattu 15.6.2018. (englanniksi)
22. ↑  Elite Prospects - AHL Stats 2015-2016 *eliteprospects.com*. Everysport Media Group AB. Viitattu 24.5.2020. (englanniksi)
23. ↑  Bruins Sign Dominic Moore, Chris Casto, Brian Ferlin And Alex Grant To One-Year Contracts *nhl.com/bruins*.  30.8.2016. BOSTON, MA:  Boston Bruins. Viitattu 15.6.2018. (englanniksi)
24. ↑  Moore vaihtaa New Yorkin Bostoniin *Jatkoaika.com*.  31.8.2016. Jatkoaika r.y. Viitattu 15.6.2018.
25. ↑  Elite Prospects - Providence Bruins *eliteprospects.com*. Everysport Media Group AB. Viitattu 24.5.2020. (englanniksi)
26. ↑  Elite Prospects - AHL Stats 2016-2017 *eliteprospects.com*. Everysport Media Group AB. Viitattu 24.5.2020. (englanniksi)
27. ↑  Wild, Defenseman Grant Agree to Terms *nhl.com/wild*.  1.7.2017. ST. PAUL:  Minnesota Wild. Viitattu 15.6.2018. (englanniksi)
28. ↑  Elite Prospects - Iowa Wild *eliteprospects.com*. Everysport Media Group AB. Viitattu 24.5.2020. (englanniksi)
29. ↑  Jokerit hankki puolustukseensa kiekollista taitoa ja vahvisti maalivahtiosastoaan *Jatkoaika.com*.  15.6.2018. Jatkoaika r.y. Viitattu 15.6.2018.
30. ↑  Elite Prospects - KHL Stats 2018-2019 *eliteprospects.com*. Everysport Media Group AB. Viitattu 24.5.2020. (englanniksi)
31. ↑  Lahtinen, Miikka: Edelliskerrasta yli 20 vuotta! Jokerit osui siirtomarkkinoilla kultasuoneen – tähtipuolustaja harvinaiseen kerhoon *suomikiekko.com*.  11.2.2019. Nordic Sport Media. Viitattu 15.6.2018.
32. ↑  Isotalo, Ilari: Todella tärkeitä sopimuksia! Jokerit kiinnitti huippupakin sekä tulikuuman maalivahdin *suomikiekko.com*.  25.12.2018. Nordic Sport Media. Viitattu 15.6.2018.
33. ↑  Jokerit teki elintärkeän jatkosopimuksen *helsinginuutiset.fi*.  2.5.2019. Keskisuomalainen Oyj. Viitattu 24.5.2020.
34. ↑  Oksanen, Nico: Jokereiden kokoonpanoon paluun tehnyt Alex Grant: "Tuntuu mahtavalta olla takaisin peleissä" *Jatkoaika.com*.  3.3.2020. Jatkoaika r.y. Viitattu 24.5.2020.
35. ↑  Elite Prospects - Jokerit *eliteprospects.com*. Everysport Media Group AB. Viitattu 23.3.2021. (englanniksi)
36. ↑  Hurmerinta, Eero: Jokereille neljä jatkosopimusta − Pudaksen sopimus purettu *Jatkoaika.com*.  18.3.2021. Jatkoaika r.y. Viitattu 23.3.2021.

Jokerit – Mestis
3 Kangas |
6 Enckell |
7 Häkkilä |
9 Hänninen |
11 Jeskanen |
13 Tenhovuori |
14 Liuksiala |
16 Henritius |
19 Kalajanniska |
21 Karvinen (**A**) |
22 Forslund |
25 Kuusla |
27 Lind (**A**) |
30 Kolppanen |
35 Risikko |
37 Toikka |
42 Saastamoinen |
42 Vauhkonen |
43 Virtala |
47 Forsblom (**C**) |
50 Lehtinen |
51 Lemberg |
56 Nissinen |
62 Vertanen |
67 Korhonen |
77 Haakana |
81 Seppälä (**A**) |
94 Sirkiä  

Valmentajat: Määttä – Niskanen – Hellgren